
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00168/2014-04
09.04.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.04.2014. године, донела је

О Д Л У К У

о акредитацији високошколске установе
Утврђује се да УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА са седиштем у  DOCVARIABLE ConvertString(Adresa,1,5) \* MERGEFORMAT ЈОВЕ ИЛИЋА 154,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100383934, Матични број: 07004044, испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА са седиштем у  DOCVARIABLE ConvertString(Adresa,1,5) \* MERGEFORMAT ЈОВЕ ИЛИЋА 154,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 27.01.2014. године поднела захтев за акредитацију  под бројем 612-00-00168/2014-04.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА и предлог одлуке, достављени су Комисији за акредитацију и проверу квалитета.
Oсновни задаци показују сврху постојања установе, одређују општи правац њене делатности,  формално су усвојени од стране органа управљања установе и јавно су  објављени на сајту www.fon.bg.ac.rs. Све активности, а посебно развој студијских програма, су у складу са основним задацима и циљевима и периодично се унапређују.
Планирање је засновано  на  систематичном  и сталном прикупљању  података и њиховој стручној анализи, плански документи постоје и доступни су јавности и примењују се у пракси. Редовно и систематично се контролише испуњавање основних  задатака.  
Установа има организациону структуру и систем управљања који обезбеђују постизање њених основних задатака и циљева. Овлашћења и одговорности органа управљања, стручних органа високошколске установе, као и студентског парламента утврђени  статутом високошколске установе. 

Организациона структура:

· Орган пословођења је: Декан Факултета са продеканима

· Орган управљања Факултета је: Савет

· Стручни органи: Наставно научно веће, Изборно веће, Веће студијских програма

· Студентски парламент и студентска организација

Листа организационих јединица у саставу Установе:

	Oрганизациона јединица наставно-научне делатности

	Наставно-научне јединице – катедре

	Лабораторије и центри

	Oрганизациона јединица научноистраживачке и иновативне делатности

	Oрганизациона јединица заједничких послова.

	Сектор за подршку настави

	Студентска служба

	Служба за мастер и специјалистичке студије

	Служба за подршку настави

	Одељење рачунског центра

	Одељење студија на даљину

	Библиотека

	Сектор за правне и опште послове

	Служба за правне и опште послове

	Техничка служба

	Служба услуга

	Одељење за издавачку делатност

	Сектор за финансије и рачуноводство

	Служба за финансијске послове

	Служба за рачунводствене послове

	Служба набавке и интерне контроле

	Сектор за међународну сарадњу и односе с јавношћу

	Одељење за односе с јавношћу

	Одељење за међународну сарадњу

	Сектор за подршку НИРу и докторксим студијама


Студијски програми високошколске установе су у складу са основним задацима и циљевима високошколске установе. Установа реализује 3 студијска програма на основним академским студијама, 11 на мастер академским студијам, 2 специјалистичке академске студије и 3 на докторским студија са 107 наставника од чега 93 у сталном радном односу, 14 у допинском и 75 сарадника у сталном радном односу са просечним оптерећењем наставника 4,93 часа недељно и сарадника 8,3 часа недељно. Наставници стално запослени држе 87,98% наставе.

Садржај квалификација и диплома појединих врста и нивоа студија одговарају карактеру и циљевима студијских програма. Студијски   програми   имају  усклађену  структуру и примерене методе учења. Студијски програми су повезани и усклађени у целину и обухватају циљеве, структуру и садржај, политику и процедуру уписа студената, методе учења и начин провере знања, исходе учења и компетенције студената а сваки предмет из студијског програма је исказан бројем ЕСПБ бодова.

Високошколска установа реализује тренутно 48 научностраживачких пројеката у чију реализацију је укључено 289 учесника од којих је 137 учесника са Факултета.

Високошколска установа има утврђен поступак и критеријуме за систематско праћење и оцењивање обима и квалитета научноистраживачког рада наставног особља. Садржај и резултати научноистраживачког, уметничког и стручног рада установе усклађени са циљевима високошколске установе. Високошколска установа подстиче и обезбеђује услове наставном особљу да се активно бави научноистраживачким радом о чему сведочи и број публикација у предходној години: М21-40, М22-13, М23-165, М24-1, М31-124, М32-31, М33-86, М34-21, М36-3, М41-5, М51-69, М52-54, М53-31, М55-3, М56-7, М62-61, М63-88, М64-43, М65-9, М66-4, М71-12, М72-23, укупно 891.

Установа је акредитована као научна организација у области техничко-технолошких наука.
Величина група за предавања и вежбе одговара Допуни стандарда за акредитацију студијских програма у оквиру техничко-технолошког поља.

Високошколска установа бира у звање асистента студента докторских студија који је претходне нивое студија завршио са укупном просечном оценом најмање осам а на пословима сарадника у настави запошљава студенте дипломских академских или специјалистичких студија са просеком оцена најмање осам. Високошколска установа обезбеђује довољан број асистената за квалитетно извођење студијских програма. 
Установа располаже довољаним бројем квалификованог особља за обављање библиотечких послова,  послова информационих технологија, секретарских послова и послова студентске службе.
Конкурс за упис студената садржи: број студената за одређене студијске програме, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. За упис на студије првог степена кандидати полажу пријемни испит у складу са статутом високошколске установе и редослед кандидата утврђује на основу општег успеха постигнутог у средњем образовању и резултата на пријемном испиту. Високошколска установа прати успех студената и њихово напредовање на сваком од студијских програма.  Успешност студента у савлађивању појединог предмета се прати и вреднује током извођења наставе. 

На Установи тренутно студира 6.161 студент. У школској 2012/2013 год. дипломирало је 1.048 студената; 2011/2012 – 753 а школске 2010/2011 дипломирало је 182 студента.
Обезбеђен је одговарајући простор за извођење наставе. Укупна бруто површина износи 8.251 м2 што за 3.918 студенaта износи бруто 2,11 м2/студенту. Све просторије су опремљене савременом техничком опремом за извођење наставе. 

Структура простора: амфитетатри 10, слушаоница, учионица 22, лабораторије 2, компјутерске лабораторије 3, библиотека, читаоница са 100 места, наставнички кабинети 62, студентска служба 1, секретаријат 1, студентски парламент 1 и друге просторије.
Установа обезбеђује савремена техничкку опрему за извођење процеса наставе и научног рада.  

Установа располаже богатим библиотечким фондом од 9.278 јединице од чега су 2.452 уџбеника из области из којих се изводи настава, и електронским базама које су доступне наставницима и студентима. 

Финансијски резултати установе су позитивни у периоду од најмање три године, а буџетска средства крећу се од 35-37%.

Установа има јавну стратегију обезбеђења квалитета наставног процеса, управљања високошколском установом, ненаставних активности као и услова рада и студирања и има посебну комисију за обезбеђење квалитета, из реда наставника, сарадника, ненаставног особља и студената.

Високошколска установа спроводи стратегију обезбеђења квалитета прати квалитет извођења наставе, обављања испита, успешност студената у студирању у целини и на појединачним предметима, квалитет уџбеника.  Установа је сачинила и приложила Извештај о самовредновању којим  је обухваћено спроведен и систем самовредновања који се периодично спроводи уз активно учествовање студената и у којем се обавезно разматра  оцена студената о квалитету наставног процеса.
Установа је јавно објавила основне задатке, циљеве, опис студијских програма и друге релевантне податке који омогућавају студентима и потенцијалним студентима да донесу одговарајуће одлуке о свом образовању. Установа  је објавила листу наставника и сарадника са подацима о њиховим квалификацијама и ангажовању у високошколској установи.

Комисија за обезбеђење квалитета и унапређење има 12 чланова из свих структура

 Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА има укупно 93 наставника са пуним радним временом, 14 наставника са непуним радним временом, 75  сарадника, 8.251 м2 бруто  простора за извођење наставе за укупно 3.918 студената у седишту.
Имајући у виду да је  високошколска установа испунила стандарде за акредитацију високошколске установе  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

У В Е Р Е Њ Е
О АКРЕДИТАЦИЈИ високошколске установе
УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА са седиштем у  DOCVARIABLE ConvertString(Adresa,1,5) \* MERGEFORMAT ЈОВЕ ИЛИЋА 154,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100383934, Матични број: 07004044, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08).  
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

